Kihasználta a futamok közötti szünetet a britek világbajnok pilótája, Lewis Hamilton, aki Kaliforniában lazított, a legendás Coachella zenei fesztiválon.
Hamilton több képet is közzétett, amin a barátaival bulizik az Egyesült Államokban. Ezekből az is kiderül, hogy Hamilton félmeztelenül táncolt a többi fesztiválozóval és privát busszal érkezett a helyszínre.
A 38 éves, hétszeres világbajnok Justin Bieberrel is összefutott, miközben az F1-ben négyhetes szünetet tartanak. Hamilton legközelebb április végén, Bakuban áll majd rajthoz a Forma-1-ben.